"We Can Work It Out" הוא דוגמה נדירה יחסית לשיתוף פעולה של לנון-מקרטני מתקופה זו בקריירה של הביטלס, בדומה לשירי הלהקה משנת 1963. שיתופי פעולה נוספים מתקופה זו הם "A Day in the Life", "Baby, You're a Rich Man" ו-"I've Got a Feeling". יש הטוענים שהשיר נכתב על ידי מקרטני בהשראת יחסיו עם ג'יין אשר.
אמנים רבים ביצעו גרסת כיסוי לשיר, ובהם: דיפ פרפל, סטיבי וונדר ארבע העונות, פטולה קלארק, דיון וורוויק, מלאני, צ'אקה קאן, מקסין בראון, ג'וני מאטיס, ג'ודי קולינס, פליין וייט טיז, טום ג'ונס, הת'ר נובה וריק ווייקמן.&lt;ref name="Fontenot/About"&gt;&lt;/ref&gt;
מבצעים.
לפי וולטר אוורט, מערך המוזיקאים בהקלטה של הביטלס היה כדלקמן:
מפלגת העבודה האיסלאמית
מפלגת העבודה האסלאמית (בפרסית: حزب اسلامی کار) היא מפלגה רפורמיסטית באיראן אשר נוסדה באוקטובר 1998. המפלגה אושרה באופן חוקי ב-24 בינואר 1999. נכון לינואר 2022, למפלגת העבודה האיסלאמית ישנם כ-4 נציגים במג'לס ונציג אחד במועצת העיר של טהראן.
המפלגה ידועה כתומכת בתוכנית הרפורמה של הנשיא לשעבר מוחמד ח'תאמי, ובזכויות עובדים. יש הטוענים כי מצע המפלגה ממקם אותה בשמאל-מרכז של הקשת הפוליטית האיראנית. מפלגת העבודה עוסקת גם בסוגיות "ימניות" ובהן עידוד הצמיחה הכלכלית, בשיתוף עם מפלגת המתינות והפיתוח ומפלגת תומכי הבנייה אשר נחשבת לבעלת ברית של מפלגת העבודה.
משה וייס
משה וייס (נולד ב-1937) הוא נכה צה"ל בעל עיטור העוז. שחקן כדורשער בנבחרת העיוורים של ישראל באולימפיאדת הנכים ארנהם (1980).
ביוגרפיה.
וייס עבר את מלחמת העולם השנייה בבלגיה. אביו נספה והוא נותר עם אמו ואחיו. לאחר שעלה לארץ היה בחברת הנוער של קיבוץ רוחמה ומאוחר יותר התגייס לשירות בגדוד נח"ל מוצנח.
בספטמבר 1956 השתתף במבצע לולב, נפגע מרסיסי רימון ואיבד את מאור עיניו. על פעולה זו עוטר וייס בצל"ש הרמטכ"ל, שהומר ב-1973 לעיטור העוז, בהתאם לחוק העיטורים בצבא הגנה לישראל שהתקבל באותה שנה.
וייס למד פיזיותרפיה ולאחר מכן עבד במשך מספר שנים כמעסה בבית"ר ירושלים ובמלון שרתון. בצרפת הוא הוסמך בלימודי פיזיותרפיה לעיוורים ובשנת 1978 החל לעבוד בבית החולים תל השומר. התמחה בשיקום פציעות ידיים ועבד במכון לשיקום חיילים.
במסגרת פעילותו בבית הלוחם היה חבר נבחרת כדורשער לעיוורים והשתתף כחבר בנבחרת ישראל לאולימפיאדת הנכים בהולנד.
וייס נישא לרוחמה אביטבול ולהם שלושה ילדים. גיסו הוא הרב מאיר אליטוב.
פסגת שארפ (איי שטלנד הדרומיים)
פסגת שארפ (באנגלית: Sharp Peak) היא פסגה סלעית חדה בצפון מזרח רמת וידין, בחצי האי וארנה, באי ליווינגסטון באיי שטלנד הדרומיים, שבאנטארקטיקה .
גובהה של הפסגה 500 מטרים מעל פני הים.
פסגת שארפ מתנשאת מעל קרחון רוז ואלי שמצפון - מערב לפסגה;
פסגת שארפ מתנשאת מעל קרחון דבלט שמדרום לפסגת שארפ.
הפסגה ממוקמת 2.38 קילומטרים מדרום - מערב לנקודת קאראבלובה;
3.28 קילומטרים מערבית לנקודת אינוט;
3.28 קילומטרים צפונית-מערבית מגבעת אדינבורו;
1.9 קילומטרים צפונית - מזרחית מנונאטאק הליס;
3.73 קילומטרים מפסגת סמואל;
ו-5.08 קילומטרים מפסגת מיזיה.
היסטוריה.
גילוי ומיפוי הפסגה.
הפסגה נסקרה לראשונה במסגת סקר בריטי שנערך בשנים 1957 -1959;
הפסגה מופתה לראשונה בשנת 1968, בהתבסס על הסקר הבריטי האמור;
מיפוי נוסף בוצע על ידי סוקרים ספרדיים בשנת 1991 ועל ידי סוקרים בולגריים בשנים 2005 ו-2009.
מקור השם.
שם הפסגה הוא שם תאורי.
באנגלית "sharp" משמעו "חד".
השם מופיע בטבלה בריטית משנת 1935.
הרביבורים
בית אברהם (חסידות)
חסידות בית אברהם הייתה חצר חסידית ייחודית שהוקמה בידי חסידים שהעריצו את הרב אברהם יצחק הכהן קוק והחליטו להכתירו כאדמו"ר עליהם.
הקמה והתפתחות.
החסידות הוקמה בשנת ה'תר"ץ וכללה יהודים רבים, בהם רבני עיירות וקהילות, שנחשפו לדמותו והגותו של הראי"ה קוק והפכו למעריציו. הם התאגדו להקמת חצר חסידית מלאה, הכוללת בתי מדרשות של אנשיה, נסיעות מיוחדות אל האדמו"ר - הראי"ה, לימוד עקבי במשנתו, אימוץ מנהגיו, ועוד.
בארבע מקומות הוקמו בתי מדרשות מיוחדים של החצר: פאביאניץ, לודז', ולוצלאווק וז'ירארדוב. אלו התפתחו במהירות תוך מספר חודשים וכללו כמאות מתפללים, אנשי הציונות הדתית בפולין אשר ראו בעצמם כחסידים לכל דבר אשר היו ראו צורך במנהיג ואדמו"ר אשר ידריך אותם. הם מצאו בראי"ה רב ששילב בין החסידות לבין תורת א"י והציונות.
אופי הקהילות.
בתי מדרשות אלו נהגו כמנהגי החסידות ולמדו הלכה ואגדה כמנהג שאר בתי החסידים, ואף ארגנו נסיעות לראי"ה לכבוד החגים כמנהג שאר החסידויות. אך התייחדו מאלו בלימוד כתבים ציוניים ואקטואליה. הם נהגו מנהגי חסידים לרבם בעליות לתורה ברכו ב'מי שברך' את הראי"ה ואף שלחו לו פדיון נפש.
קהל החסידים היה מגוון וכלל יהודים העובדים לפרנסתם ואף רבנים כמו רב העיירה ז'ירארדוב – הרב יחיאל מאיר קרימסקי, רבה של וולצלאווק – הרי"ל קובלסקי ובנו של הרב של לודז' – הרב שמחה טרייסטמאן. רבנים אלו משכו רבים מבני העיר להצטרף לחסידות "בית אברהם".
בכל אחד מבתי המדרשות הוקם וועד שהיה ממונה על ארגון הקבוצה ועל הקשר הישיר עם הרבי. לאחר תקופה אף החליטו גבאי בתי המדרש לשלוח מכתב לרב קוק המתאר את אופי הקהילה ולבקש ממנו הסכמה רטרואקטיבית להקמת החסידות.
יחס הראי"ה להכתרתו כאדמו"ר.
בתחילה לא הסכים הרב קוק להיות להם לאדמו"ר. בשנת תרצ"ג מסרו בידיו החסידים מגילת קלף ובה בקשה רשמית שיקבל עליו להיות לאדמו"ר, שוב הוא סירב כנראה מפני התנגדותו בכלל לעצם הרעיון והתנגדותו לאדמו"רות החסידית.
רעגירשפורגר
סרג'יו ברטוני
סרג'יו ברטוני (באיטלקית: Sergio Bertoni; 23 בספטמבר 1915 – 15 בפברואר 1995) היה כדורגלן איטלקי, ששיחק בעמדת החלוץ. ברטוני מזוהה עם המועדונים פיזה וגנואה, ואף ידוע בזכייתו עם נבחרת איטליה במונדיאל 1938.
ביוגרפיה.
ברטוני נולד בפיזה. ברטוני החל את הקריירה שלו בעיר הולדתו בפיזה, ושיחק מ-1932 עד 1938 בסרייה א' ולאחר מכן שיחק בסרייה ב'. ב-1938, לאחר המונדיאל הצטרף ברטוני לגנואה; רגע לפני תחילת עונת 1938-39, במשחק מול סלביה פראג הוא סבל משוק שבורה, פציעה שהשפיעה על הביצועים למשך שארית הקריירה שלו. ברטוני נשאר עם גנואה במהלך מלחמת העולם השנייה, עד 1946. במשך שארית הקריירה הפעילה שלו, שהסתיימה ב-1950, הוא שיחק במועדונים שונים באיטליה. הוא הפסיק את הקריירה שלו בספציה (שם המשיך כמאמן) ואימן את הקבוצה לסירוגין עד 1962.
נבחרת לאומית.
באולימפיאדת 1936 הוא התחרה כחלוץ מרכזי וסייע לשער של אניבל פרוסי בניצחון 2-1 על נורווגיה בחצי הגמר. מחוץ לאולימפיאדה שיחק שלושה משחקים בינלאומיים נוספים, כשהבקיע פעם אחת נגד גרמניה ב-1940. הוא אף היה בנבחרת המנצחת של איטליה במונדיאל 1938, אך לא השתתף באף משחק.
קיי-אכים שנבאך
קיי-אכים היינו שנבאך (בגרמנית: Kay-Achim Schönbach; נולד ב-9 ביולי 1965) הוא איש צבא גרמני בכיר בדרגת ויצה-אדמירל שכיהן כמפקד העליון ("מפקח הצי" ) של הדויטשה מרינה מ-24 במרץ 2021 עד 22 בינואר 2022.
הוא נאלץ לוותר על תפקידו בשל התבטאויותיו סביב משבר אוקראינה-רוסיה בינואר 2022. במהלך דיון בכנס של מכון מחקר ביטחוני בהודו הוא הצהיר כי רוסיה בהנהגת ולדימיר פוטין לא באמת מתכוונת לפלוש לאוקראינה; כי למערב אינטרס לשתף פעולה עם רוסיה כדי לפעול במשותף מול הרפובליקה העממית של סין, ונימק זאת גם ברקע הדתי-נוצרי המשותף לאירופה ולרוסיה; וכי סיפוח חצי האי קרים מאוקראינה לרוסיה הוא סופי ולא ישוב לאוקראינה. הצהרותיו אלו עמדו בניגוד לעמדות הרשמיות בממשלת גרמניה. לאחר שאוקראינה גינתה את ההצהרות וזימנה את שגרירת גרמניה בקייב לשיחת נזיפה, הוא הגיש את התפטרותו, ונענה מיד בחיוב על ידי שרת ההגנה כריסטינה למברכט.
שנבאך נשוי ואב לשלושה בנים. אביו, אכים שנבאך, היה קולונל בבונדסווהר.
כריסטינה למברכט
כריסטינֶה לַמברֶכט (בגרמנית: Christine Lambrecht; נולדה ב-19 ביוני 1965 במנהיים) היא פוליטיקאית מהמפלגה הסוציאל-דמוקרטית הגרמנית, ה-SPD, ועורכת דין גרמנייה. שרת ההגנה בממשלת שולץ מאז 8 בדצמבר 2021.
בין תפקידיה הקודמים הייתה למברכט שרת המשפטים והגנת הצרכן מיוני 2019, ובין מאי לדצמבר 2021 גם השרה הפדרלית לענייני משפחות, אזרחים ותיקים, נשים ונוער בממשלתה הרביעית של אנגלה מרקל.
ההפגנות נגד מלחמה באוקראינה (רוסיה, 2014)
ההפגנות נגד מלחמה באוקראינה (רוסיה, 2014), מתייחסות לסדרה של הפגנות נגד כניסת חיילים רוסים לאוקראינה. ההפגנות היו הגדולות ביותר ברוסיה מאז פעולות האופוזיציה הרוסית בשנים 2011–2013 נגד הונאת הבחירות שביצעה מפלגת רוסיה המאוחדת במהלך הבחירות לפרלמנט ב-2011 לטענות המפגינים.
הפגנת 15 במרץ 2014, אשר כונתה כצעדת השלום, התקיימה בבירה מוסקבה יום לפני משאל העם בקרים. סוכנות הידיעות הבינלאומית של רויטרס דיווחה כי במהלכה השתתפו כ-20,000 איש, בעוד לדבריו המארגנים השתתפו מעל 100,000 איש, לצד מחאות בערים נוספות בשטחי המדינה ובחו"ל.
מהלך האירועים.
1 במרץ.
ב-1 במרץ 2014, נעצרו חמישה אנשים, שהפעילו מחאת כלונסאות ליד בניין מועצת הפדרציה נגד פלישת הכוחות הרוסיים לאוקראינה.
2 במרץ.